## 

## BILJEŠKE UZ FINANCIJSKI IZVJEŠTAJ

**za razdoblje od 1. siječnja do 31. prosinca 2024. godine**

Djelatnost Dječjeg vrtića Maslina je predškolski odgoj i naobrazba, te skrb o djeci predškolske dobi od navršene jedne godine života do polaska u Osnovnu školu. Predškolskim odgojem obuhvaćeno je 80 djece u 2 vrtićke skupine i jednoj jasličkoj skupini. Zaposleno je 11 djelatnika u stalnom radnom odnosu i 6 djelatnika na određeno vrijeme.

Financiranje Dječjeg vrtića Masline vrši se iz Proračuna Općine Tribunj te od prihoda po posebnim propisima - uplate roditelja za smještaj djece u vrtić.

Udio prihoda u ukupnim prihodima za razdoblje 01.01.-31.12.2024. godini bio je:

* iz općinskog proračuna - 81,78%,
* prihodi po posebnim propisima- 17,06%
* pomoći iz drugih proračuna- 0,45%
* donacije od pravnih i fizičkih osoba- 0,65%
* ostali prihodi- 0,06%

PREGLED PRIHODA I RASHODA

OPIS IZNOS

1. **PRIHODI 387.025,53**

Skupina

|  |  |  |
| --- | --- | --- |
| 633 | Pomoći proračunu iz drugih proračuna | 740,00 |
| 636 | Pomoći proračunskim korisnicima iz proračuna | 1.004,60 |
| 652 | Prihodi po posebnim propisima | 66.024,01 |
| 663 | Donacije od pravnih i fizičkih osoba | 2.531,00 |
| 671 | Prihodi iz proračuna | 316.477,44 |
| 683 | Ostali prihodi | 348,48 |

## UKUPNO:

1. **RASHODI 387.110,50**

|  |  |  |
| --- | --- | --- |
| 31 | Rashodi za zaposlene | 296.666,66 |
| 32 | Materijalni rashodi | 78.244,26 |
| 34 | Financijski rashodi | 492,50 |
| 42 | Rashodi za nabavu proizvedene dug.imovine | 11.707,08 |

|  |  |
| --- | --- |
| RAZLIKA PRIHODI – RASHODI | -84,97 |
| PRENESENI VIŠAK PRIHODA IZ 2023. G | 4.521,21 |
| Višak prihoda za 01-12/2024. god | 4.436,24 |

1. **BILJEŠKE UZ PR-RAS**

U razdoblju od 01.01.2024. do 31.12.2024. ostvareni su prihodi u ukupnom iznosu od 387.025,53 eura. Ukupni prihodi poslovanja sastoje se od :

* Općih prihoda i primitaka

Prihodi iz nadležnog proračuna u iznosu od 316.477,44 eura, za 93,50% više nego u istom razdoblju prošle godine. Navedeni prihodi su utrošeni za plaće zaposlenih djelatnika i na redovne rashode poslovanja i za nabavu nefinancijske imovine.

* Pomoći

Tekuće pomoći iz državnog proračuna i iz drugih proračuna proračunskim korisnicima JLPR(S) ostvarene su u iznosu od 1.744,60 eura, za 98,4% manje nego u istom razdoblju prošle godine – utrošeno za nabavu didaktičkih i drugih radnih materijala.

* Vlastiti primici

Sufinanciranje cijene usluge od strane roditelja ostvareno u iznosu od 66.024,01 eura, za 6,3% manje nego u istom razdoblju prošle godine.

* Donacije

Donacije od pravnih i fizičkih osoba su ostvarene u iznosu od 2.531,00 eura (Mjesno poduzeće d.o.o. za članarinu Eko škole i donacija fizičke osobe P.D. za nabavu igračaka za djecu).

U odnosu na isto razdoblje prošle ukupni prihodi su ostvareni više za 12,3%.

U razdoblju od 01.01.2024. do 31.12.2024. ostvareni su rashodi poslovanja u iznosu od 375.403,42 eura za 9,1% nego u istom razdoblju protekle godine. Ukupni rashodi poslovanja sastoje se od:

* Rashoda za zaposlene

Plaće za zaposlene u bruto iznosu od 235.257,90 eura (isplaćene 17 zaposlenika).

Doprinosi na plaće u iznosu od 38.817,52 eura. Odnose se na doprinose za obvezno zdravstveno osiguranje, sve ostvareno u skoro istom iznosu kao i protekle godine. Ostali rashodi za zaposlene iznose 22.591,24 eura- isplate za regres, božićnicu, dar za dijete za zaposlene i topli obrok.

Naknade troškova zaposlenima u iznosu od 10.997,61 euro. Odnose se na naknade za prijevoz na posao i s posla za zaposlene izvan Tribunja, naknade za službena putovanja i seminare i stručno usavršavanje zaposlenika.

* Materijalni rashodi

Naknade troškova zaposlenima u iznosu od 8.287,78 eura. Odnose se na naknade za prijevoz na posao i s posla za zaposlene izvan Tribunja, naknade za službena putovanja i seminare i stručno usavršavanje zaposlenika.

Rashodi za materijal i energiju ostvareni su u iznosu od 39.833,33 eura. Odnose se na rashode za uredski materijal u iznosu od 7.282,78 eura-ostvareno za 9% manje nego u istom razdoblju protekle godine, namirnice za djecu u iznosu od 21.420,15 eura-ostvareno za 6,8% više nego protekle godine radi poskupljenja namirnica, rashodi za električnu energiju u iznosu od 7.136,84 eura -manje za 7,9% radi uredbe Vlade RH kojom se umanjuju računi za el.energiju i rashodi za sitni inventar u iznosu od 2.529,95 eura-nabavljene su posude za kuhanje, tricikli, guralice i romobili za djecu.

Rashodi za usluge u iznosu od 21.258,62 eura. Odnose se na rashode za telefon, poštu i prijevoz u iznosu od 1.008,92 eura, usluge tekućeg i investicijskog održavanja u iznosu od 9.099,64 eura, komunalne usluge u iznosu od 2.833,29 eura, računalne usluge u iznosu od 1.052,06 eura, zakupnine i najamnine u iznosu od 962,50 eura, zdravstvene usluge u iznosu od 2.036,80 eura i ostale usluge u iznosu od 4.265,41 eura-kod svih rashoda za usluge se bilježi povećanje radi većih cijena usluga a kod održavanja je veće radi bojanja vrtića kojeg nije bilo prethodne godine.

Ostali nespomenuti rashodi poslovanja u iznosu od 8.864,53 eura- ostvareni u većem iznosu nego protekle godine (od 2024. godine se isplaćuje minimalna naknada upravnom vijeću DV Maslina, svi ostali rashodi; reprezentacija i ostali rashodi su ostvareni u manjem iznosu nego prethodne godine).

* Financijski rashodi

Financijski rashodi ostvareni u iznosu od 492,50 eura a odnose se na usluge banke i Financijske agencije, ostvarenje je za 5,9% više nego prošle godine.

Rashodi za nabavu nefinancijske imovine iznose 11.707,08 eura, nabavljeno je novo spremište, pećnica, drveni pješčanik s vratima i nova napa.

Dv Maslina je u razdoblju od 01. siječnja do 31. prosinca 2024. godine ostvario manjak prihoda poslovanja u iznosu od 84,97 eura i zajedno sa prenesenim viškom prihoda od protekle godine u iznosu od 4.521,21 eura -ostvaruje 4.436,24 euro viška prihoda i primitaka koji je raspoloživ u sljedećem razdoblju.

1. **BILJEŠKE UZ BILANCU**

Općina Tribunj je prenijela opremu u vlasništvo vrtića ukupne vrijednosti 139.990,38 eura kuna u 2021. godini a tijekom 2024. godine nabavljeno je novo spremište, drveni pješčanik sa vratima, pećnica i napa. Ispravak vrijednosti za 2024. godinu iznosi 143.942,00 eura.

Iznos na žiro računu na dan 31.12.2024. g. je 6.112,33 eura. Stanje blagajne iznosi 3,20 eura. Potraživanja za više plaćene poreze i doprinose iznose 16,68 eura a ostala potraživanja iznose 37,59 eura.

Potraživanja za usluge vrtića iznose 2.326,11 eura. Većinom se odnose na usluge vrtića za prosinac 2024. godine.

Kontinuirani rashodi budućih razdoblja iznose 26.834,75 eura a odnose se na plaću za zaposlene za prosinac 2024. godine.

Obveze za rashode poslovanja iznose 28.568,31 eura- rashodi za plaću za prosinac u iznosu od 26.544,75 eura, obveze za materijalne rashode iznose 1.964,62 eura i obveze za financijske rashode iznose 58,94 eura.

Vlastiti izvori iznos 9.627,81 eura, a ostvaren je višak prihoda poslovanja u iznosu od 4.436,24 euro.

U izvanbilančnoj evidenciji je knjižena tuđa imovina dobivena na korištenje-zgrada dječjeg vrtića od Općine Tribunj (Odluka Klasa:944-05/21-50/2, urbroj:2182/20-01-21-1) u iznosu od 1.333.641,57 eura.

1. **BILJEŠKE UZ RAS-FUNKCIJSKI**

Ukupni rashodi razvrstani prema funkcijskoj klasifikaciji su rashodi za predškolsko obrazovanje, iznose 387.110,50 eura, za 12,2% više u odnosu na isto razdoblje prošle godine.

1. **BILJEŠKE UZ P-VRIO**

U razdoblju od 01. siječnja do 31. prosinca 2024. godine nije bilo povećanja ni smanjenja vrijednosti i obujma imovine i obveza.

1. **BILJEŠKE UZ OBVEZE**

Stanje obveza na 01.01.2024. godine iznosi 28.568,31 eura. Tijekom razdoblje od siječnja do prosinca 2024. godine povećanje obveza je iznosilo 393.144,19 eura a podmirene obveze su iznosile 389.896,17 eura. Stanje obveza na kraju izvještajnog razdoblja iznosi 28.568,31 eura, od toga su sve obveze nedospjele - plaće za prosinac 26.544,75 eura, obveze za materijalne rashode 1.964,62 eura i obveze za financijske rashode 58,94 eura.

**KLASA:400-01/24-01/3**

**URBROJ:2182-20-34-1/1-01-25-2**

**Tribunj, 31. siječnja 2025. godine**

**RAVNATELJICA**

**Zdenka Jerkin, mag.praesc.educ.,v.r.**